סאיטאמה (מחוז)

מחוז סַאיטָאמָה (ביפנית: 埼玉県) הוא מחוז בחבל קאנטו, במזרח האי הונשו שביפן. בירת המחוז היא העיר סאיטאמה, שעל שמה הוא קרוי. על פי מפקד האוכלוסין האחרון של יפן משנת 2025, התגוררו במחוז סאיטאמה כ-7.29 מיליון תושבים. מחוז סאיטאמה הוא חלק מאזור מטרופולין טוקיו, ורבות מערי המחוז נחשבות לפרברים של טוקיו. היסטוריה לאורך שנות ההיסטוריה היפנית היה האזור של מחוז סאיטאמה תחת שליטת מספר מחוזות, כגון מחוז צ'יצ'יבו ומחוז מוסאשי, והיה ידוע כמרכז חקלאי פורה שבו ייצרו את מרבית אספקת האוכל של מישור קאנטו. לאחר מלחמת העולם השנייה החלה העיר טוקיו להתפתח ולצמוח במהירות. השיפור בקווי התחבורה, והמחסור באזורי מגורים בטוקיו עצמה, הביאו לצמיחת מחוז סאיטאמה, שאוכלוסייתה צמחה בכמעט פי שלושה משנת 1960. כיום מחוברות מרבית מערי המחוז לטוקיו בקווי הרכבת התחתית של טוקיו, ולמעשה משמשות פרברי מגורים של העיר. גאוגרפיה מחוז סאיטאמה משתרע על פני 3,798 קמ"ר בלב חבל קאנטו וגובל בעיר טוקיו מדרום, במחוזות איבראקי וצ'יבה ממזרח, במחוז טוצ'יגי מצפון-מזרח, במחוז גונמה מצפון-מערב, במחוז נאגנו ממערב ובמחוז יאמאנאשי מדרום-מערב. אורכו 52 קילומטרים מצפון לדרום, ורוחבו 103 קילומטרים ממזרח למערב. את הגבול המזרחי, עם מחוז צ'יבה, מסמן נהר אדו , ואילו את הגבול הצפוני וצפון-מערבי, עם מחוז גונמה, מסמנים הנהרות טונה וקנאגווה, ואת הגבול הדרומי מסמנים נהרות ארקאווה, טאמה ופואפוקי. הטופוגרפיה של מחוז סאיטאמה מחולקת על ידי הקו הטקטוני האצ'יוג'י, הנמתח מצפון לדרום, ומחלק את המחוז לחלק המערבי ההררי והחלק המזרחי השטוח, המהווה 67.3% משטח המחוז. חלוקה מנהלית מחוז סאיטאמה מחולק לארבעים ערים ושמונה נפות: גלריית תמונות ערים תאומות מקסיקו מקסיקו, מקסיקו הרפובליקה העממית של סין שאנשי, הרפובליקה העממית של סין אוסטרליה קווינסלנד, אוסטרליה ארצות הברית אוהיו, ארצות הברית גרמניה ברנדנבורג, גרמניה קישורים חיצוניים אתר האינטרנט הרשמי של סאיטאמה (ביפנית) אתר האינטרנט הרשמי של סאיטאמה (באנגלית) אתר האינטרנט הרשמי של סאיטאמה (בסינית מפושטת) אתר האינטרנט הרשמי של סאיטאמה (בקוריאנית) אתר האינטרנט הרשמי של סאיטאמה (בEasy Japanese) סאיטאמה, באתר אנציקלופדיה בריטניקה (באנגלית) סאיטאמה, ברשת החברתית פייסבוק סאיטאמה, ברשת החברתית X (טוויטר) האתר הרשמי של מחוז סאיטאמה הערות שוליים